Ενέδρα σε αστυνομικούς της ΔΙ.ΑΣ . έστησαν τα ξημερώματα κουκουλοφόροι στα Εξάρχεια .

Ομάδα αγνώστων επιτέθηκε με πέτρες και ξύλα στους αστυνομικούς στη συμβολή των οδών Σόλωνος και Μπενάκη, προκαλώντας φθορές σε μια μηχανή.

Την ίδια ώρα, οι άγνωστοι κατάφεραν να αρπάξουν τα κλειδιά από δυο υπηρεσιακές μηχανές καθώς επίσης και το κράνος ενός αστυνομικού.

Ευτυχώς από την επίθεση δεν τραυματίσθηκε κάνεις.

Λίγο αργότερα έγιναν 5 προσαγωγές, όμως, όπως αποδείχτηκε, τα άτομα δεν είχαν σχέση με το περιστατικό και αφέθηκαν ελεύθερα.

Η ένταση συνεχίστηκε λίγη ώρα αργότερα στην οδό Σπύρου Τρικούπη, όπου ομάδα κουκουλοφόρων επιτέθηκε και πάλι στη διμοιρία των ΜΑΤ με μολότοφ.

Μάλιστα, οι άγνωστοι εκσφενδόνιζαν τις βόμβες κατευθείαν πάνω στους αστυνομικούς, οι οποίοι την τελευταία στιγμή πρόλαβαν να μετακινηθούν και να μην τραυματιστούν.

Τελικά έγιναν τρεις προσαγωγές, μια εκ των οποίων μετατράπηκε σε σύλληψη.